**GUVERNUL ROMÂNIEI**



**HOTĂRÂRE**

**privind transmiterea unor părți din bunurile imobile aflate în proprietatea publică a statului, care fac parte din coridorul de expropriere al lucrării de utilitate publică de interes național "Legătura rețelei de metrou cu Aeroportul Internațional Henri Coandă - Otopeni (Magistrala 6. 1 Mai - Otopeni)" din administrarea Ministerului Cercetării, Inovării și Digitalizării prin Institutul Național de Cercetare - Dezvoltare Pentru Mașini și Instalații Destinate Agriculturii și Industriei Alimentare - INMA București în administrarea Ministerului Transporturilor și Infrastructurii prin Metrorex S.A.**

În temeiul art. 108 din Constituția României, republicată, art. 288 și art. 299 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, ale art. 867 și art. 869 din Legea nr. 287/2009 privind Codul civil, cu modificările și completările ulterioare, precum și ale art. 28 din Legea nr. 255/2010 privind exproprierea pentru cauză de utilitate publică necesară realizării unor obiective de interes național, cu modificările și completările ulterioare,

**Guvernul României** adoptă prezenta hotărâre:

**Art. 1.** Se aprobă transmiterea unor părți din bunurile imobile, în suprafață de 5492 mp teren, 67 mp construcție și 132,55 ml gard, proprietate publică a statului, având datele de identificare prevăzute în anexa care face parte integrantă din prezenta hotărâre, din administrarea Ministerului Cercetării, Inovării și Digitalizării, prin Institutul Național de Cercetare - Dezvoltare Pentru Mașini și Instalații Destinate Agriculturii și Industriei Alimentare - INMA București,în administrarea Ministerului Transporturilor și Infrastructurii, prin Metrorex S.A.,în vederea realizării lucrării de utilitate publică de interes național "Legătura rețelei de metrou cu Aeroportul Internațional Henri Coandă - Otopeni (Magistrala 6. 1 Mai - Otopeni)".

**Art. 2.** Predarea-primirea părților bunurilor imobile prevăzute la art. 1, se face pe bază de protocol încheiat între părțile interesate, în termen de 60 de zile de la data intrării în vigoare a prezentei hotărâri.

**Art. 3.** Ministerul Transporturilor și Infrastructurii și Ministerul Cercetării, Inovării și Digitalizării, vor actualiza în mod corespunzător datele din evidența cantitativ-valorică și împreună cu Ministerul Finanțelor vor opera modificările necesare în anexele corespunzătoare la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, publicată în Monitorul Oficial al României, Partea I, nr. 1020 și 1020 bis din data de 21 decembrie 2006, cu modificările și completările ulterioare.

**PRIM – MINISTRU**

**ION-MARCEL CIOLACU**